**Informe de procediments acordats en relació al document “Verificació Costos Fixos”**

A (Destinatari de l’informe)

Hem dut a terme els procediments acordats amb vostès que s’indiquen a continuació en relació amb determinada informació continguda al document “VERIFICACIÓ COSTOS FIXOS CONVOCATÒRIA AJUTS EXTRAORDINARIS DIRECTES SUPORT A LA SOLVÈNCIA EMPRESARIAL EN RESPOSTA A LA PANDÈMIA DE LA COVID-19” (en endavant “Verificació Costos Fixos”) que s’adjunta com Annex a aquest informe i que ha estat preparat per XYZ, S.A. d’acord amb la base 9.2 de les Bases reguladores aprovades per l’*ORDRE EMT/223/2021, de 30 de novembre, per la qual s'aproven les bases reguladores per a la concessió dels ajuts extraordinaris directes de suport a la solvència empresarial en resposta a la pandèmia de la COVID-19, en relació amb l'Ordre ECO/209/2021, de 9 de novembre* *(3a convocatòria)* (en endavant Bases reguladores de les ajudes COVID), per a accedir a les ajudes que es recullen en la Base 2.2 de l’Ordre.

La preparació i contingut de l’esmentat Annex és responsabilitat de la Direcció de XYZ, S.A.

El nostre treball sobre determinada informació continguda al document “Verificació Costos Fixos” i procedent dels registres comptables no auditats de XYZ, S.A. s’ha realitzat seguint les normes professionals de general acceptació a Espanya aplicables als encàrrecs de procediments acordats basades en la norma internacional ISRS 4400 que regula l’actuació de l’auditor en aquest tipus d’encàrrecs. En un treball d’aquest tipus és el lector de l’informe qui obté les seves pròpies conclusions en vista de les troballes objectives sobre les quals se li informa, derivades de l’aplicació dels procediments concrets definits per vostès, i que es corresponen als procediments específics a realitzar sobre la citada informació d’acord amb la base 9.2 de les Bases reguladores de les ajudes COVID. Així mateix, el destinatari de l’informe és responsable de la suficiència dels procediments duts a terme per als propòsits perseguits. En conseqüència, no assumim cap responsabilitat sobre la suficiència dels procediments aplicats.

Procediments aplicats i resultats obtinguts

Conforme a l’anterior, els procediments aplicats han estat els següents:

1. Obtenció del document “Verificació Costos Fixos” de les Bases reguladores de la convocatòria signat pel responsable de XYZ, S.A. de la preparació de la informació.
2. Comprovació que la suma del TOTAL de l’epígraf “Import net de la xifra de negocis i de l’epígraf “Ingressos accessoris i altres de gestió corrent” del document “Verificació Costos Fixos” no és inferior a la base imposable de l’IVA meritat per al mateix període obtinguda de les declaracions d’IVA presentades i del llibre d’IVA de XYZ, S.A.
3. Comprovació que el TOTAL de l’epígraf “Variació d’existències de productes acabats i en curs de fabricació” del document “Verificació Costos Fixos” coincideix amb la variació entre el valor de les existències obtingudes del (detallar el nom de l’informe d’inventari que utilitzi o s’obtingui d’informació de l’entitat) de data 1 de març de 2020 i 30 de setembre de 2021 signats pel responsable de XYZ, S.A. de la preparació dels esmentats informes.
4. Comprovació que el TOTAL de cada un dels epígrafs de “Despeses de personal”, “Serveis exteriors” i “Tributs” del document “Verificació Costos Fixos” s’obté a partir dels registres comptables no auditats de XYZ, S.A sobre els quals hem seleccionat una mostra la mida de la qual ha estat (explicar l’abast aplicat: 2% de l’import total de cada un dels epígrafs amb un mínim de 20 elements i un màxim de 100 elements per epígraf) i, sobre l’esmentada mostra, realització dels procediments que es detallen a continuació.

* Comprovació que XYZ, S.A. disposa de documents originals acreditatius de la despesa.
* Comprovació amb els documents originals acreditatius que les despeses s’han meritat entre l’1 de març de 2020 i el 30 de setembre de 2021 i que procedeixen de contractes anteriors al 13 de març de 2021.

1. Comprovació que l’import TOTAL corresponent a cada epígraf del document “Verificació Costos Fixos” ha estat obtingut a partir dels registres comptables i, en el seu cas, de la conciliació facilitada per XYZ, S.A sense realitzar comprovacions específiques sobre aquests o sobre la citada conciliació.
2. Verificació de l’exactitud aritmètica del document “Verificació Costos Fixos” preparat per XYZ, S.A.
3. Obtenció d’una carta de manifestacions firmada pel responsable de XYZ, S.A. de la preparació de la informació inclosa en el document “Verificació Costos Fixos” .

ESCENARI A: (En el cas que en l’aplicació dels procediments indicats anteriorment s’haguessin detectat excepcions, detallar totes les excepcions, tenint en compte que no hi ha llindar de materialitat a l’hora de reportar incidències i incompliments detectats i que és l’usuari qui ha d’obtenir les seves pròpies conclusions.)

Com a resultat de l’aplicació dels procediments acordats indicats anteriorment, a continuació els informem de les excepcions que hem trobat:

(Descripció dels fets concrets detectats, inclòs el nivell de detall adequat, així com els erros o altres excepcions que s’hagin pogut trobar)

ESCENARI B: (En el cas que en l’aplicació dels procediments indicats anteriorment no s’hagués detectat cap excepció.)

Com a resultat de l’aplicació dels procediments acordats indicats anteriorment no hem trobat excepcions.

Degut al fet que els procediments descrits no constitueixen ni una auditoria feta d’acord amb la normativa reguladora de l’activitat d’auditora vigent a Espanya, ni una revisió realitzada d’acord amb les Normes internacionals d’encàrrecs de revisió, no expressem una opinió sobre la informació continguda en el document “Verificació Costos Fixos” que s’adjunta a aquest informe. Si s’haguessin aplicat procediments addicionals, es podrien haver posat de manifest altres assumptes sobre els quals els hauríem informat.

El nostre informe de procediments acordats s’emet únicament per a la finalitat establerta en el tercer paràgraf d’aquest informe i per a la seva informació i no pot ser utilitzat per a cap altre fi o ser distribuït a tercers, diferents de (òrgan concedent de la subvenció), sense el nostre consentiment previ. No assumim cap responsabilitat davant de tercers diferents als destinataris d’aquest informe.

Aquest informe es refereix exclusivament al document “Verificació Costos Fixos” que s’adjunta a aquest informe i no als estats financers de XYZ, S.A., considerats en el seu conjunt.

Signatura

Data